Milo Suchomel Jazz in The City a hostia
Ďakujem veľmi pekne.
Vážené dámy, vážení páni, ja začnem asi príslovím.
Hovorí sa, že ľudia, ktorí dávajú prednosť peniazom pred umením, sú zaostalí.
Ľudia, ktorí dávajú prednosť...
No, už som sa zamotal, samozrejme, to je klasika u mňa.
Ale ja vám poviem, prečo som sa zamotal.
Lebo ja som si dnes vychystal jeden z mojich najlepších oblekov
a omylom som si dal oblek, ktorý som vyradil asi pred rokom.
Toto je trošku taká vec, ktorá ma dostala do iného stavu.
Ale ja si myslím, že sa postupne do toho dostanem a bude to fajn.
Takže, chcel som len to, že ľudia, ktorí dávajú prednosť peniazom pred umením,
sú, sa hovorí, zaostalí.
Ľudia, ktorí dávajú prednosť umeniu pred peniazmi, sú nepraktickí.
Ja sa obávam, že všetci, čo tu sedíme, sme dosť nepraktickí.
Ale, myslím si, že to je práve len dobre.
A ľudia, ktorí to majú vyvážené, tu symbiózu umenia a peňazí,
sú šľachetní a ušľachtilí.
A ja si myslím, že vy všetci ste ušľachtilí,
lebo ste došli na dnešný koncert.
Takže veľká vďaka vám patrí všetkým.
No a prvú skladbu, ktorú vám zahráme, síce už odzneli dve.
To bude veľmi známa skladba,
ktorú si s nami zaspieva vynikajúca speváčka,
s ktorou som sa zoznámil pred niekoľkými rokmi, keď som s ňou hrával
bohužiaľ už s nebohým slovenským bubeníkom Jozefom Dodom Šošokom.
Nie je to nikto iný, ako famózna a vynikajúca...
Nie len famózna speváčka ale je to aj vynikajúci človek.
Je to Gail Anderson.
Ja len dúfam, že Gail Anderson je tu niekde pripravená
a príde si zaspievať s nami skladbu, ktorá sa volá ´Let The Good Times Roll´.
Je tu Gail Anderson?
Gail Anderson.
Gail Anderson, si tu?
OK.
So, so, už som dopletený.
Takže zahráme vám skladbu ´Let The Good Times Roll´.
Poďme všetci, ukážte mi, akí ste šťastní.
Správne.
Gail Anderson je tu s nami.
- Ďakujem. - Ďakujem veľmi pekne.
Gail Anderson.
Po tejto skladbe vám zahráme skladbu,
ktorú som asi pol roka plánoval, že ju zaradím na CD ´Jazz in The City´,
ktoré sa vlastne dnes bude aj krstiť.
No a samozrejme stala sa mi vec, ktorá je typická pre mňa.
Ja som ju zabudol zaradiť na túto nahrávku.
Mal som ju v kuse v taške a keď sme skončili nahrávaciu session som rozmýšľal,
niečo mi tam vadí, niečo mi tam chýba.
Takže jasné, však ja som zabudol nahrať jednu z mojich najnovších skladieb,
ktorá sa volá "Do you love me, do you"
Takže preto táto skladba nie je na CD, ale mala tam pôvodne byť.
Tak asi toľko k tejto skladbe a my vám ju teraz aspoň zahráme.
"Do you love me, do you"
Ďakujeme veľmi pekne.
Tak toto bola tá skladba, ktorá nie je na CD.
Ale dúfam, že niekedy do budúcna ju zaradím.
Ja sa len chcem opýtať, či je tu Šimon Švidraň.
Šimon, si tu?
Jasné.
Totiž, o čo ide.
Šimon Švidraň urobil aranžmán na túto skladbu pre orchester.
Urobil famózny aranžmán
a my sme ho nestihli dnes
nie že nacvičiť, ale nestihli sme sa dostať ku tomu aranžmánu.
Takže preto sa pýtam či je tu,
nuž aspoň takto som ho chcel pozdraviť.
Pravdepodobne príde asi o hodinu.
Takže niekedy do budúcna snáď si vypočujete aj jeho aranžmán,
lebo, fakt urobil jeden nádherný aranžmán, vynikajúci.
Je to vynikajúci žilinský gitarista.
No a teraz vám zahráme skladbu, ktorá sa nachádza na CD.
Na ktorú som nezabudol.
Je to skladba staršieho dáta,
ktorú som napísal, keď som študoval v USA
a sa mi cnelo za ľuďmi, ktorých poznám,
za ľuďmi, ktorých mám rád.
A aj za touto krajinou.
Áno, áno, tu sa môžeme aj zasmiať, aj nezasmiať.
Ja len dúfam, že to pôjde stále k lepšiemu a k lepšiemu.
Nie ku tomu horšiemu a horšiemu.
Takže, myslím, že všetci to máme aj v rukách, aby sme to zlepšili.
Takže necháme tieto veci na inokedy
a zahráme vám skladbu, ktorá sa volá ´At Home´.
Ďakujeme veľmi pekne.
Toto bola skladba ´At Home´.
Áno, skladba ´At Home´.
A my teraz si pozveme k nám ďalšieho hosťa.
Dúfam, že je tu.
Zuzka, si tu?
Zuzka je tu?
Áno, je tu, aspoň si myslím, že je tu.
My vám teraz zahráme skladbu, ktorá sa volá ´Dnes sa mi nechce nič´.
Áno, dnes sa mi nechce nič.
Zuzka, ešte stoj, ja ťa za chvíľu pozvem.
Tam stoj, presne tam kde si, zostaň.
Toto je vlastne skladba, ktorá sa dá povedať, nás dvoch nejak zblížila, že?
Táto skladba ináč odznela aj na Krištáľovom krídle.
Je tu, dá sa povedať, tvorca Krištáľového krídla?
Áno, tak vás srdečne pozdravujeme, pani Máriu Vaškovičovú,
tvorkyňu Krištáľového krídla.
Presne tak.
Takže na základe tohto my dvaja sme sa stretli, spoznali.
Ja som ti urobil aranžmán a ty si mi potom zavolala:
Milo, ja som z teba hotová,
ja potrebujem už len teba, aby si mi robil aranžmány.
No, už môžeš ísť k nám.
Zuzka Smatanová!
Dobrý večer.
Zuzka, ja sa ťa ešte opýtam.
Keď sme ti prvý krát zahrali ten aranžmán, bola si spokojná?
Alebo to bolo niečo nové pre teba?
Bola som hlavne veľmi prekvapená, že čo sa stalo s mojou pesničkou.
Čo si mi dorobil s mojou pesničkou.
Ale zasa veľmi pozitívne.
Bola som veľmi prekvapená, že sa dá z takej pesničky urobiť toto.
Tak to si teraz vypočujete.
Takže toto je Zuzka Smatanová.
Zuzka Smatanová ´Dnes sa mi nechce nič´.
Ďakujem pekne.
- Ste super. -Ďakujem veľmi pekne.
Ja kde chodím a kde hlavne hrávam, stále avizujem,
že moja mama komponuje.
Moja má v telefóne asi sedemdesiat skladieb.
A nie je deň, kedy ma s nimi neotravuje:
Takže prosím ťa, kedy mi už natočíš CD s mojimi skladbami.
Ja dúfam, že sa mi to raz splní.
Lenže ja to chcem urobiť s týmto orchestrom.
To znamená, že budeme potrebovať nejaké peniaze.
Aby sme to mohli uskutočniť a nahrať,
lebo toto sú skvelí hudobníci.
My máme dnes náročný deň a ešte len budeme mať náročný deň.
No a ja jednu skladbu zahrám, ktorú skomponovala moja mama.
Ináč tamto hore sa na mňa pozerá,
takže pozdravujem ťa touto cestou.
Áno, Lýdia Suchomelová.
A toto je taká jej asi najstaršia skladba,
ktorú som ja zobral a zaranžoval.
Táto skladba sa dokonca nachádza na CD ´Neumlčaný´.
Nie, už som to poplietol, ospravedlňujem sa Karolovi.
Ale na albume ´Nezvestný´,
ktorú sme spolu tuto s kolegom Ľubošom Šrámekom produkovali.
To bola taká naša prvá skúsenosť producentská.
Takže Karol, ďakujeme ti veľmi pekne.
A nie len Karolovi, ale samozrejme aj pánovi, pánovi...
A je to tu.
Mňa to veľmi mrzí, ale musíte ma ospravedlniť.
My to jednoducho nezvládame.
Áno, presne Karol, tak mi to už napovedz.
Áno, pánovi Jánekovi, presne tak.
To bol ten zdroj, ktorý nám umožnil produkovať.
Takže ja sa ti ospravedlňujem.
Ja som sa totiž dnes pripravil, že si pripravím nejaké moderovanie,
ale bohužiaľ my sme od rána do večera skúšali.
Takže toto mi musíte prepáčiť.
Nabudúce vám sľubujem, že si pozriem scenár.
a prídem tu nadupaný a nebudem sa mýliť.
Takže teraz vám zahráme skladbu ´Šiesty zmysel´.
Karol Csino.
Dobrý večer.
Pavol Bereza.
Ďakujem.
Pani Suchomelová, ďakujem krásne za krásnu pesničku.
Karol Csino.
A ja som úplne zabudol,
Karolko, ty si robil aj text k tejto skladbe, že?
Áno, to bol text, ktorý je náš tajný text.
Je taký zašifrovaný.
Takže, kto by chcel niečo o nás vedieť viac,
tak by si ho mal dôkladne prečítať.
Teraz som ho počúval, preto som sa ťa na to opýtal.
- Ešte sa ťa len chcem spýtať takú malú otázku. - Áno.
Páči sa ti môj oblek?
No už sme ho rozoberali v šatni s Ľubošom Šrámekom, asi dobrú polhodinu.
Je skvelý, klobúk dole.
Preto, že dnes hráš druhé husle v tomto smere, prepáč.
No, tu to mám, presne tak.
Vy musíte dôjsť na ďalší môj koncert,
lebo ten oblek, čo som si dnes chcel dať, je úžasný.
Fakt, je úžasný, neklamem, je úžasný.
No bohužiaľ, tak čo už, stáva sa.
Zahráme vám teraz skladbu, keď už som pri tej mojej mame.
Tak opäť to bude skladba od mojej mamy, ktorá sa volá ´Mama´s Song´.
A túto skladbu som objavil v jej mobile pod číslom 55.
Tak som si povedal dobre, ja jej urobím aranžmán.
Nech si ho aspoň vypočuje, ako by to mohlo vyzerať.
Možno, že mi mama povie, že takto si to nepredstavuje
a bude z toho úplne niečo iné.
Ale toto je skladba od mojej a volá sa ´Mama´s Song´.
´Mama´s Song´.
Teraz vám zahráme skladbu, ktorá sa nachádza na albume ´Jazz in The City´.
Ktorý si mimochodom môžete zakúpiť.
Neviem kde je, ale ak sa vám páčia niektoré skladby,
tak nech sa páči, môžete si kúpiť naše nové CD.
A teraz vám zahráme skladbu, ktorá sa nachádza na tomto albume
a volá sa ´Virginia´.
Ďakujeme, toto bola skladba ´Virginia´.
No...
A my teraz zahráme skladbu, ktorá sa nachádza ako posledná na CD.
Dnes to malo byť veľké prekvapenie.
Totiž, človek, ktorý ma inšpiroval, ku tomu, aby som napísal túto skladbu,
tu mal dnes vystúpiť v takom kostýme.
Presne v takom, ako tí, ktorí si kúpite to CD, pochopíte,
keď si otvoríte...
Bulletin?
Bulletin, nie, alebo ako sa tomu hovorí?
Už som fakt dneska trošku...
Knižočku, keď si otvoríte,
tak tam uvidíte určitú osobu,
ktorá má na sebe taký kostým.
Dnes ten kostým mal prísť.
Teda včera bol v Bratislave, samozrejme ja som ho nestihol vyzdvihnúť.
Tak ho zobrali naspäť do Žiliny, ten kostým je v Žiline.
A dnes ho mali opäť doniesť, ale nevedeli sme sa skontaktovať.
Čo ma veľmi mrzí, lebo viem, že by vás to určite dosť pobavilo,
keby ste videli človeka v tom kostýme.
Ten kostým je úžasný.
A samozrejme nie len ten kostým.
Ale človek, ktorý mal byť v tom kostýme je ešte viac úžasný.
Nie je to nikto iný, ako vynikajúci gitarista, ktorého už...
Paľko, koľko ťa asi živím, desať rokov?
Pätnásť, áno.
Paľa Berezu už živím pätnásť rokov.
On si stihol kúpiť luxusný, jedno izbový byt v centre.
Takže nikto iný, ako Pavol Bereza.
Skladbu, ktorú som mu napísal, vznikla asi za dve minúty.
To pochopíte za chvíľu.
A bolo to asi tak, že som bol na Cirkevnom konzervatóriu, kde učím najnovšie.
Mám tu aj študentky z Cirkevneho konzervatória, vás dve.
Nie, že ma prezradíte, ako som sa choval dnes.
Takže ja som bol na hodine a žiaci neboli na hodine.
Ja som bol sám na hodine bez žiakov.
To je typické pre mojich žiakov, niektorých.
A čakal som potom na Paľa Berezu,
ktorý mal prísť o pol hodiny na to, keď som ja mal odučiť.
No a keď ti žiaci neprišli, tak som tak lozil po tej triede
a nič mi nenapadalo, iba jedna myšlienka, že:
No a takto vznikla skladba ´Muhara´s Dance´ a my vám ju teraz zahráme, dobre?
Takže ´Muhara´s Dance´ je posledná skladba na CD.
A my si po tejto skladbe dáme aj pauzu,
lebo ja sa potrebujem napiť určitých tekutín,
aby som bol schopný ďalej hrať.
A ako tak dirigovať a rozprávať.
Takže ´Muhara´s Dance´.
Potom vyhlásim pauzu, ale veľmi krátku.
´Muhara´s Dance´ pre vás.
Ďakujem veľmi pekne.
Keby som sa nemotal v tých svojich kábloch tu, tak je všetko v poriadku.
Takže toto bol ´Muhara´s Dance´.
Presne tak Slávka, áno, keď sa ti páčila.
A ináč, my sme boli spolužiaci na konzervatóriu v Žiline.
Dvadsať rokov tomu mimochodom.
Nemalo by sa prezrádzať, ale čo už.
Takže, ak sa vám páčila táto skladba,
nachádza sa na našom novom CD ´Jazz in The City, Volume 1´.
Tak si ju môžete zakúpiť.
My si teraz dáme pauzu a ja by som chcel upozorniť ľudí, ktorí tu sedia,
ja som milovník výtvarného umenia.
Nie že by som mal peniaze, to nie,
ale jednoducho duchovne prijímam farby.
A nejaké vízie určitých umelcov.
A ja som zbadal raz na internete nádherné obrazy,
ktoré proste dosť korešpondovali s hudbou, ktorú ja robím.
A zhodou okolností som sa zoznámil s človekom, ktorý ho tu zastupuje.
A vznikla myšlienka, že prečo neurobiť aj výstavu jeho obrazov,
keďže sa mi tak páčia.
A v tom termíne sme ho tu mali.
Takže prišiel obrovský brazílsky maliar, ktorý sa volá Adélio Sarro.
A tuto všade naokolo sú jeho obrazy.
Takže teraz keď ja dám tu desať, pätnásť minútovú pauzu,
tak vy si môžete tie jeho nádherné obrazy pozrieť.
A samozrejme kúpiť,
lebo ja si určite jeden kúpim.
Teda uvidíme, aká bude ekonomika po koncerte.
Dobre, to bola sranda samozrejme.
Takže záujemcovia, môžete si pozrieť jeho nádherné obrazy.
Je to fakt veľký umelec, ktorý má veľké meno aj vo svete.
Teda hlavne vo svete.
A ja budem veľmi rád, keď bude mať to meno aj na Slovensku.
Lebo umelcov treba podporovať, jednoznačne.
Takže pätnásť minútová pauza.
Prosím vás, neutečte nám a príďte, máme sa na čo tešiť.
Ďakujem veľmi pekne.
Tak, my sme v druhej polke.
Vidím, že ste všetci zostali, čo ma veľmi teší.
Toto by sme asi hneď zbadali, keby sa vám koncert nepáčil,
že by tu bolo o polovicu menej ľudí.
Takže je to veľmi pozitívne.
Ja obdivujem jedného človeka.
Ten človek je vo vysokých pozíciách.
A v dnešnej dobe si nevieme predstaviť,
alebo vieme, teda lepšie povedané.
Ale predsa len pozícia je jedna vec, v rámci nejakých inštitútov
a dirigovať teleso je druhá vec.
A ten človek to dokáže.
On to už, samozrejme, dokázal dávno pred tým,
ale pre mňa je to taká veľká inšpirácia.
Je to riaditeľ určitého inštitútu,
je to šéf odborov určitého inštitútu.
To znamená, že je to človek, ktorý je veľmi dôležitý.
Je to nie len dôležitý človek, ale je to náš veľký priateľ.
Vynikajúci otec a tak ďalej, a tak ďalej.
A ja som veľmi rád, že tento človek dôjde
a zadiriguje moju skladbu, ktorú som napísal nedávno.
Tá skladba sa volá ´A Lonely Taxi Driver´.
A je to človek, ktorý je riaditeľom Hudobného fondu.
Je šéf odborov komisie v Slovenskom ochrannom zväze autorskom.
Nie?
On vám povie čoho je.
On vám to všetko povie.
Ale jednoznačne je to riaditeľ dvoch inštitúcií a šéf odborov.
Nie je to nikto iný ako vynikajúci skladateľ, aranžér, dirigent, gitarista.
A samozrejme, riaditeľ Hudobného fondu.
Matúš Jakabčic.
Tak Matúš nám teraz vlastne povie tie veci, ktoré som ja zbabral.
- Poprosím ťa. - Nie, po koncerte?
Dobre.
Takže Matúš Jakabčic a ´A Lonely Taxi Driver´.
Tak to už áno, hrať pod Matúšom Jakabčicom.
Matúš Jakabčic!
Ďakujeme veľmi pekne, Matúš.
Samozrejme, Matúš je...
Okrem toho, že je vynikajúci dirigent, mi hneď povedal, čo mám urobiť.
Takže sólo na trúbke hral
Miroslav Hloucal.
Sólo na klavíri, môj vynikajúci priateľ, člen môjho kvarteta,
dá sa povedať aj môj aranžér.
Nie je to nikto iný, ako legendárny, už sa dá povedať, famózny klavirista.
Ľubo, čo si mi ešte povedal, aby som o tebe povedal?
Dobre, áno.
Famózny, geniálny, nie je to nikto iný ako Ľuboš Šrámek, klavír.
Áno, toto je Ľuboš.
No a opäť tu máme Gail Anderson.
Áno, Gail.
Ktorá nám teraz zaspieva skladbu,
ktorú som napísal, keď som sa dozvedel, že zomrel Michael Jackson.
Bol som natoľko dojatý a smutný vtedy, keď som sa to dozvedel,
že som sadol v noci za klavír a napísal som skladbu, ktorá sa volá "M. J.".
Gail ku nej urobila text.
Ona túto skladbu ale premenovala jej textom a volá sa ´His gift´.
A vlastne táto skladba tiež vznikla na základe toho,
že sme si zahrali s Gail Anderson na Krištáľovom krídle,
kde som dostal objednávku, aby som zaranžoval túto skladbu.
Takže vďaka tomu aj vznikol aranžmán "M. J.".
Takže táto skladba je venovaná Michaelovi Jacksonovi
a zaspieva si ju s nami Gail Anderson.
M. J.
Ďakujem veľmi pekne.
Gail Anderson, "M. J.".
Gail si ešte s nami zaspieva, veľmi sa tešíme.
Teraz bude skladba...
Sekundu, ja sa musím pozrieť, sekundu.
Keďže ja mám rád jednu vec.
Nemám rád, keď sa hrajú na koncerte len skladby ktoré už, nie že existujú,
ale ktoré sú také, ktoré všetci poznáte.
Alebo ja niečo neurobím.
Tak ja som sa rozhodol, že na dnešný koncert pozvem ľudí,
s ktorými som kedysi spolupracoval.
S ktorými som kedysi hrával.
A tým pádom som si urobil úlohu a to takú,
že keď som sa spýtal Robka Opatovského:
- Robo, prosím ťa, potrebujem aby si zaspieval na mojom krste, budeš tak láskavý?
- Jasné, nie je problém.
- Milo, čo budeme spievať?
A ja že čo chceš.
On že ´Prší´, urobíš mi rovno aranžmán.
Čo som mu na to mohol povedať.
Tak samozrejme po večeroch, keď som sa mohol zabávať
a chodiť s Paľom Berezom na diskotéky,
tak som aranžoval pre Roba Opatovského skladbu ´Prší´, ktorú nenaspieval sám.
Naspieval ju s vynikajúcou českou "pěvkyňou".
Speváčkou, s ktorou som mal česť si párkrát zahrať.
Dokonca bola na mojom Gypsy jazz festivale.
Pred rokom, alebo dvoma?
Rokom, áno presne pred rokom a krstila Ľubošovi album.
Spolu s Bercom Balogom nahrali vynikajúci album, s Ľubošom Šrámekom.
Nie je to nikto iný, ako Monika Bagárová.
Ja som veľmi rád, že prijali obaja moje pozvanie.
A ja som im spravil aranžmán na Robovu pesničku, ktorá sa volá ´Prší´.
Čiže je to taká novinka.
Skladba nie je novinka, lebo skladbu hrali vo všetkých rádiach.
Robo že?
Pekne si zarobil na tantiémach, ja ti to zo srdca želám.
Ale však o tom to je, treba zarábať.
Však o tom to je.
No a samozrejme ja som urobil aranžmán.
Monika Bagárová, Robo Opatovský, ´Prší´.
- Milko, ďakujem ti pekne. - Krásny dobrý večer.
Milko je fantastický muzikant, výborný šoumen.
Ja som s ním dlho hrával, aj spolu s Ľubom Šrámekom.
Potom som ich vyhodil.
Lebo viete si predstaviť, na zvukové skúšky chodili minimálne o hodinu neskôr.
O dve.
Takže naozaj pre mňa je veľkou cťou znova stáť tu
a spolu aj teda s krásnou Monikou Bagárovou.
A predstavte si, že my sme sa tak stretli tu a vypočul som si ten aranžmán,
ktorý Milo urobil a myslím si, že je veľmi pekný.
Takže dámy a páni, prší.
Daj mi tam to kilo Šrámek.
Ďakujeme krásne.
- Robo Opatovský. - Ďakujem pekne.
Úžasní muzikanti.
Monika Bagárová.
Ľubo, že Ľubo Šrámek, vidíš čo so mnou robíš.
Robo Opatovský a jeho skladba prší.
Ďakujem pekne, ďakujeme.
Ďakujem veľmi pekne.
No ja si myslím, že ani nemusíte odchádzať.
Lebo však dnes je krst CD, na ktorý som úplne zabudol.
Takže ja budem veľmi rád, keď tu zostanete, pokrstíme CD.
A príde k nám tuto, blízko k nám na pódium, Gail Anderson.
Ďalej, Zuzka je ešte tu, Smatanová.
Áno, takže Zuzku poprosím.
Gail, Karolko, kde si prosím ťa, kde si mi ty zmizol.
Karol Csino, áno.
Pozor, tento oblek tu musí byť na mojom CD.
To budú fotografie a jedno s druhým.
Takže poprosíme aby si tu bol s nami prítomný a nás takto obšťastnil.
- Obšťastnil. - Áno.
Dobre.
A samozrejme, nemôže tu chýbať riaditeľ Hudobného fondu.
Lebo Hudobný fond vydal toto CD.
Takže poprosím aj Matúša Jakabčica, aby sa ku nám pridal.
Aby sme tu nezostali takto osamotení.
No a samozrejme poprosím Kuba, šampanské.
A ideme rýchlo pokrstiť, aby sme mohli rýchlo hrať ďalej.
Takže, kto otvorí cédečko.
To asi Robo ty, ty rád otváraš nové veci.
Že?
A samozrejme, áno, ja som úplne zabudol.
Robo, chcem sa ťa opýtať, aký je rozdiel, keď spievaš,
keď si ešte nebol otcom a už si otcom.
Takže povedz to ľuďom.
To je obrovský rozdiel, naozaj.
Na mojom poslednom albume ´Môj život´ mám pesničku milovaná,
ktorú som venoval mojej dcérke Hanke.
Odkedy sa mi, alebo teda nám, narodila dcéra Hanka,
tak žijem úplne iný, nový život.
Robo Opatovský.
Ľubo mu závidí, lebo aj Ľubo je otec.
Takže, Ľubo aj tebe gratulujeme, okrem Robkovi, samozrejme.
A veľmi si sa zmenil, odkedy si otec.
Prestal si chodiť...
Nechodíš žúrovať, nechodíš na koncerty, ale ja to veľmi kvitujem.
A myslím si, že si urobil to najlepšie, čo si mohol.
Takže pozdravujeme tvoju manželku, teda budúcu a tvoju dcérku Lujzku.
No dobre, poďme krstiť.
- Tvoje cédečko, tak si ho chyť. - Áno, však to je jasné.
Takže Jakub, poprosím ťa.
Už to ide, otvorí šampanské.
Erik, zahraj fanfáru nejakú.
Však si chcel celú dobu hrať a teraz tu sedíš, takže poď.
Krstíme toto cédečko.
Áno, presne tak.
Dúfam, že si ho niektorí z vás kúpite a bude sa vám páčiť.
Je tam veľa skladieb, ktoré sme dnes odohrali na dnešnom koncerte.
Je tam ´Muhara 's dance´, je tam ´Virginia´, je tam ´Caribic´.
Mohol tam byť ´Do you, love me, do you´, bude tam nabudúce.
Takže, ďakujem veľmi pekne, že ste došli
a my môžeme pokrstiť toto CD.
Nepolievajme, lebo tu polejeme káble.
A hlavne oblek či si polejeme.
Štrngnime si, áno, na zdravie tohto cédečka.
- Konečne som slávny. - Tak.
Konečne som slávny, presne toto som chcel.
Robo ho zobral, dobre.
Takže, ďakujem veľmi pekne, toto je moje nové CD ´Jazz in The City, Volume 1´
A môžeme sa tešiť na dvojku.
Touto cestou sa chcem poďakovať, samozrejme, všetkým mojim krstným,
ktorí došli a vďaka aj ktorému vzniklo CD.
Čiže Matúšovi Jakabčicovi veľmi pekne ďakujeme a Hudobnému fondu.
Ale samozrejme, aj vám všetkým účinkujúcim, že ste došli.
Ja si to veľmi cením.
Môjmu bigbandu a môjmu orchestru.
Však ja ešte potom niečo poviem, len musím vedieť čo povedať.
Tak mi ideme ďalej.
Ďakujem veľmi pekne.
A po skladbe ´Prší´
vám teraz zahráme, také trošku, skladby iného charakteru.
Presne Karolko.
Ktoré som napísal asi pred dvoma rokmi,
už sú to také moje staršie skladby.
Sú to skladby, dá sa povedať, iného žánru, aké zvyknem písať.
Tieto skladby sa mali dokonca objaviť aj počas...
Teda boli písané pre dokumentárny seriál, ktorý sa volá ´Neumlčaní´.
Malo by sa to aj odvysielať, neviem kde.
Vraveli mi, že na JOJ, tak dúfajme, že niekedy to tam bude.
Lebo ten dokument je veľmi zaujímavý.
Robila ho pani Tóthová.
Ja som jej robil hudbu do toho.
Takže ak uvidíte niekedy ´Neumlčaných´,
režisér tohto dokumentu je Veronika Tóthová
a hudbu som tam robil ja.
Teraz vám zahráme niečo s týmto skvelým orchestrom,
ktorého koncertmajster je Adam Novák.
Poprosím veľký potlesk pre tohto skvelého huslistu.
Nie len preňho samozrejme.
Ja som veľmi rád, že došli aj iní hráči.
Došla moja obľúbenkyňa, a to slečna Harvanová.
Taktiež si to zaslúži potlesk.
Pán Trgo, môj spolužiak zo Žiliny.
Síce sme sa tam videli iba rok, ale videli sme sa.
No a teraz tie mená.
A samozrejme máme tu syna vynikajúceho huslistu,
ktorý hráva s Cigánskymi Diablami.
Pán Hasala, veľký potlesk aj preňho.
Ja sa ešte potom naučím tie mená a poviem ich celé.
Takže toto je myslím si skvelý orchester.
Teraz vám zahráme skladby zo seriálu ´Neumlčaní´.
Ďakujem vám veľmi pekne.
No a avízo bolo také, že nebude sa krstiť len CD.
Ale bude sa krstiť aj DVD z môjho ´Gypsy Fest festivalu´.
V prvom rade sa chcem poďakovať sponzorom,
ktorí mi pomáhajú organizovať tento festival,
v ktorom vystúpili renomované svetové hviezdy
ako je Ernie Watts, Benny Golson, Rick Margitza.
Ľubo Šrámek, Marián Ševčík, Paľo Bereza.
Samozrejme, ja týchto ľudí považujem za veľkých umelcov.
Čiže nemyslel som to ironicky, ale úprimne.
Sú to ľudia, ktorí mi pomáhajú jednak organizovať tento festival.
A potom sú to sponzori, ktorí mi pomáhajú
tiež organizovať a uskutočňovať tento festival.
Medzi nich patrí určite americká ambasáda.
Potom Slovenské elektrárne.
Je tu niekto zo Slovenských elektrární?
Miguel aj si tu?
No, tak Miguel je tu, to je ono, takže.
Áno, Slovenské elektrárne.
Potom je to nemecká ambasáda.
Ďalej je to...
No, a zasa sme doma.
Ďalej je to, je tu ešte niekto?
No a samozrejme, čo je veľmi obdivuhodné.
Tuto kolega, ktorý hrá v mojom orchestri, taktiež mi pomáha s festivalom.
Má firmu Sax & Flute, dnes si tu vyvesil takýto krásny baner.
Už tu nie je.
Však doteraz tu bol, kde zmizol ten banner?
Zbalili ho, áno.
Nie je to podstatné, je to firma Sax & Flute a Peter Kula
No a potom tam určite, patrí k mojim sponzorom
aj mediálni sponzori, ako je Patrik Španko, SK Jazz, Jazz.sk
Ďalšia inštitúcia, ktorá tiež pomáha napredovať džezovým hudobníkom
a to je veľmi dobré, že nám takto pomáhajú.
Dúfam, že som nikoho nevynechal, kto tu sedí.
Viem, že ešte veľmi mi pomáha Olina Smetanová.
Neviem, či je tu z Hudobného centra.
Je tu?
Nie je, nevadí, ďakujem veľmi pekne.
No a tento album, keďže som hovoril,
že ma oslovil maliar, ktorý sa volá Adélio Sarro.
A má tu aj svoje obrazy.
Dúfam, že ste sa boli pozrieť na jeho obrazy a niektoré sa vám zapáčili natoľko,
že rozmýšľate, že by ste si ich mohli aj kúpiť domov k sebe.
Tak ja by som bol veľmi rád, keby teraz pokrstil moje DVD.
Tento famózny umelec.
Prišiel k nám a pokrstil DVD Gypsy Jazz Festival
Adélio Sarro.
Kubo, si tu?
Poprosím ťa.
Dva poháre, šampanské, Kubo.
Adélio Sarro.
Som veľmi rád, že prijal moje pozvanie, je tu s nami osobne.
Toto je to DVD, ktoré mi teraz pokrstí pán Sarro štetcom.
Kubo, prosím ťa, dones šampanské.
Pán Sarro podpíše to DVD.
- Hneď dám. - Podpíš.
Ďakujem, ďakujem Milo.
Ďakujem Ildikó.
Ďakujem Bratislava.
A aby bol dnešný koncert, taký aj symbolický,
keďže ako vidím, že pán Sarro namaľoval nádherný obraz.
Aspoň dúfam, že ho namaľoval mne, tak to vyzerá.
Som tak dojatý, že neviem, čo mám povedať.
Lebo fakt ja jeho tvorbu mám veľmi rád.
Tak ja som sa tiež...
Pani Gúziková, teraz mu to preložte, čo mu idem povedať, dobre?
Ja som sa tiež rozhodol, keďže pán Sarro mi namaľoval obraz,
že aj ja mu musím niečo, nie, že musím, ale chcem mu venovať.
A keďže ma inšpiroval natoľko, tento umelec,
že som sa rozhodol, že mu napíšem skladbu.
Táto skladba je môj prezent pre neho.
Tá skladba sa aj volá ´Sarro´.
Ja mu potom odovzdám partitúru.
Môže ju v Brazílii s nejakým orchestrom hrať.
Čo ma veľmi teší.
Takže táto skladba je venovaná pánovi Sarrovi.
A my mu ju teraz zahráme.
Je venovaná vám.
A ináč kľudne môžte si zatancovať.
Ľudia stále chodia na džezové koncerty, okrem džezákov, samozrejme,
že len sedieť a počúvať.
Ja si myslím, že dnes tu odznela hudba, ktorá bola príjemná,
aj zdvihnúť sa a trošku si zatancovať.
Slávka, vidím, že teba to tam natriasa.
Teraz máš príležitosť si zatancovať.
Teraz máte príležitosť, potom už ideme domov.
Takže pokojne, nech sa páči, môžete si zatancovať.
Nech sa páči, aj vy pán Šrámek.
Ďakujeme veľmi pekne.
Bola to skladba venovaná pánovi Sarrovi.
Zostaň, zostaň.
A keďže to tak býva, každý koncert má aj koniec.
Nemôžme tu hrať do rána, aj keď veľmi radi.
Len sme tu od rána.
Keby sme prišli tak na piatu, hráme do rána.
Ale keďže sme prišli na deviatu.
Samozrejme, že sme prišli na deviatu a trošku sme tu aj tak stáli.
Mimochodom, ešte vám poviem jednu story a zahráme posledné číslo.
Keď som telefonoval s pánom Jakabčicom, ohľadne toho, ako to celé dopadne,
tak som sedel vo vlaku.
Najnovšie jazdím už vlakom z Rovinky do Bratislavy.
Potrebujem ušetriť peniaze, aby som mohol organizovať takéto koncerty.
No a samozrejme, v Rovinke je zastávka na znamenie.
No ale keďže som volal s Matúšom, tak znamenie nebolo.
A vtedy som si uvedomil: - Moment, kde som to?
Tak som rýchlo začal zvoniť a pán:
´Ale však vy nemusíte zvoniť, v Lužnej to stojí.´
Takže: - Aha, super.
Však z Lužnej to nie je ďaleko do Rovinky.
Tak som vystúpil v Dunajskej Lužnej.
A uvedomil som si, že vlaky sa tam križujú.
Tak som si povedal: - Nevadí, môj vlak odíde, príde druhý vlak.
Tak ja si sadnem a idem rovno domov.
Samozrejme, ja som ten druhý vlak nevidel,
ktorý paralelne stál za vlakom, z ktorého som vystúpil.
No a keď odišiel jeden vlak, odišiel aj druhý.
Takže som zostal na stanici sám.
Tak som si tak hovoril: - No bolo mi treba volať s Matúšom?
No a skončilo to tak, že som sa pýtal potom nejakého pána:
- Prosím vás, po koľajniciach, ako dlho mi bude trvať, kým sa dostanem do Rovinky?
Že to nechoďte, to je minimálne pol hodina.
A to isté do dediny pol hodina.
Takže vlastne takto som dopadol, že som zostal na štreke.
Na Poláka, v Dunajskej Lužnej, hodinu stáť.
Asi toľko, Matúš, ďakujem veľmi pekne.
Dobre.
Toto bola posledná story a ideme ďalej.
Zahráme vám skladbu, ktorá sa volá ´Sunny´.
A nie len ´Sunny´.
Toto bude skladba, kde je možné ukázať,
že dokážeme zahrať tri skladby v jednej skladbe.
Jedna skladby je Sunny´, druhá skladba je moja
a tretia je slávna skladba od Beyoncé ´Déjà Vu´.
Takže máme sa na čo tešiť.
Užite si to, lebo je to fakt posledná skladba dnešného večera.
Takže pozývam k nám Gail Anderson a Moniku Bagárovú.
´Sunny´ a ´Déjà Vu´.
A môžete tancovať viacerí.
Ešte raz krásny, dobrý večer.
Ja som veľmi rada, že tu dnes s vami môžem byť.
Že si môžem zaspievať s touto úžasnou speváčkou a stáť s ňou na jednom pódiu.
Tak dúfam, že sa vám to bude páčiť.
A užijete si to s nami.
Povedala som, že si úžasná.
Ďakujeme krásne.
Ďakujeme.
Milo Suchomel.
Ďakujeme.
Ďakujem veľmi pekne, Monika Bagárová.
Gail Anderson.
´Sunny´ a ´Déjà Vu´, Beyoncé.
Samozrejme, tento skvelý bigband.
Ondrej Juraši,
Miroslav Hloucal,
Martin Ďurdina,
Branislav Belorid,
Ludenko Horák.
Jozef Vereš.
Erik Rothenstein.
Miroslav Poprády
Nikolaj Nikitin, slávny to človek bratislavský.
Peter Kula, ´Sax & Flute´.
Michal Šimko.
Peter Rajtl.
Marián Ševčík, bicie nástroje.
Legendárny jazzman, už sa dá povedať, na Slovensku a v Európe.
Paľo ´Rosomák´ Bereza, ´Muhara's Dance´.
Zatancuj Pali, poď.
Netancuje.
Na klavíri famózny jazzman, aranžér, skladateľ, Ľubo Šrámek.
Koncertmajster Adam Novák.
A celý tento skvelý orchester.
Nenapísali mi zoznam, ja sa ospravedlňujem.
A ja si myslím, že to takto stačí, pre dnes.
Milo Suchomel orchester vám ďakuje.
Ďakujem veľmi pekne, že ste prišli.
Veľmi si to cením a oceňujem.
Dúfam, že poviete aj ďalším ľuďom, dôjdite aj na ďalšie koncerty,
aby to tu bolo natrieskané a mohli ste sa zabávať.
Ďakujem vám veľmi pekne.
Ďakujem všetkým, ktorý nám pomohli uskutočniť tento koncert.
Čiže všetkým hudobníkom, všetkým organizátorom.
Hudobnému fondu, že sme mohli vydať CD ´Jazz in The City´.
A sponzorom, ktorý mi pomáhajú organizovať Gypsy Jazz Festival.
Slovenské elektrárne, americká ambasáda, a tak ďalej, a tak ďalej.
Prajem vám príjemnú noc.
Dobrú noc.
Ďakujem veľmi pekne.
Samozrejme veľký potlesk ten patrí vám.
My už vám nemáme čo zahrať.
My totiž máme komplet všetky aranžmány odohraté,
takže je mi ľúto, ako veľmi radi by sme vám zahrali.
Ale nemáme vám čo zahrať.
Ďakujem veľmi pekne, prajem vám príjemný večer, dobrú noc.
Prepis: Zdeněk Kovář Úprava: Vojtech Sloboda